
Krajevna skupnost Šempas 
Šempas 136, 5261 Šempas

Datum: 24.4.2026


Zapisnik  26 . seje Sveta krajevne skupnosti Šempas, 
 z dne  21.04.2026


Prisotni: Barbara Kante,  Ada Troha, Vilma Volk, Klemen Krševan, , Martin Cernatič in Srečko Mesarič

Opravičeno odsoten: Marko Fučka

Začetek seje: ob 20.00, zaključek seje: ob 21.45. uri


Predlagani dnevni red:
1. Pregled in potrditev zapisnika 25. seje
1. Priprava in prerazporeditev sredstev proračuna za 2026 v KS Šempas
1. Razprava o plačilnem roku v breme finančnega načrta – poravnava obveznosti
1. Seznanitev z upravljalcem poti na območju melioracij
1. Potrditev naročilnic in pogodb 
1. Razno


1. Pregled in potrditev zapisnika 25 seje sveta KS Šempas 
      Predsednica KS je zapisnika prebrala.
      S K L E P: Svet KS potrjuje zapisnik 25. seje KS, na prebrano ni imel pripomb

2. Priprava in prerazporeditev sredstev proračuna za 2026 v KS Šempas
Predsednica KS Šempas, Barbara Kante je člane sveta KS seznanila s prerazporeditvijo sredstev, ki so ostala iz leta 2025
Soglasno je bil sprejet SKLEP: Člani se strinjajo, da se sredstva  sprerazporedi glede na predvidene porabo v 2026

3. Razprava o plačilnem roku v breme finančnega načrta – poravnava obveznosti 
S strani MONG smo prejeli dopis, kjer nas obveščajo, da na podlagi priporočila iz poročila o notranje revizijskem pregledu v MONG, da naj krajevne skupnosti določijo plačilni rok v breme finančnega načrta. Predlaga se, da se določi splošen plačilni rok 30 dni za nabavo blaga in storitev ter gradbenih del, ki bo veljal za vse KS in sicer 30 dan od prejema pravilno izstavljenega računa.

Krajevna skupnost je obravnavala dopis Mestne občine Nova Gorica glede določitve plačilnega roka v breme finančnega načrta.

Po razpravi smo oblikovali naslednje mnenje:

Menimo, da bi bilo smiselno pri določitvi plačilnih rokov upoštevati razlike med posameznimi vrstami obveznosti. Strinjamo se z določitvijo splošnega plačilnega roka 30 dni od prejema pravilno izstavljenega računa za nabavo blaga, storitev in gradbenih del.

Ob tem pa predlagamo, da se omogoči tudi možnost krajšega plačilnega roka oziroma predčasnega plačila, kadar se KS o tem predhodno dogovori z izvajalcem ali dobaviteljem.

Za takšno rešitev se zavzemamo predvsem zaradi praktičnih izkušenj, saj se pogosto soočamo s težavami pri pridobivanju izvajalcev. Ti zaradi daljših plačilnih rokov niso vedno pripravljeni sodelovati s krajevnimi skupnostmi. Možnost krajšega plačilnega roka bi tako pomembno prispevala k lažjemu in učinkovitejšemu sodelovanju z lokalnimi izvajalci in dobavitelji.

Dodatno prosimo za pojasnilo glede možnosti predčasnega plačila, ki je navedena v dopisu, in sicer:

kakšni so konkretni pogoji oziroma merila za odobritev predčasnega plačila,
ali je pri tem treba razlikovati med sredstvi krajevne skupnosti in sredstvi Mestne občine Nova Gorica, namenjenimi za delovanje KS.

Sklep:
Po razpravi je bil sprejet sklep, da se zgoraj navedeno mnenje posreduje Mestni občini Nova Gorica.


4.  Seznanitev z upravljalcem poti na območju melioracij
      Martin Cernatič je svet KS seznanil, da poti, za katere je prej skrbel in upravljal Sklad  
     kmetijskih zemljišč so sedaj pod okriljem MONG


5. Potrditev naročilnic in pogodb
      Predsednica je člane seznanila z izdanimi naročilnicami in pogodbami v obdobju od  
zadnje seje, v februarju 2026 do danes.

6. Razno
a/ seznanitev, da je pretekla pogodba za praznjenje košev za smeti v KS Šempas 
      Predsednica predlaga, da se jo podaljša, ker le tako vzdržujemo čisto okolico
      Soglasno je bil sprejet sklep: podaljša se pogodba za praznjenje košev s   
      Komunalo d.d.

      b/ Predsednica sveta je člane seznanila da smo naročili zastave pri podjetju Copigraf  
           Faganelj d.o.o. 

     c/ predsednica nas je obvestila, da je bil poslan na MONG dopis oz pobuda za ureditev  
         prometne varnosti v naselju Šempas in problematika drugih poti

           d/ Krajevna skupnost Šempas je prejela pobudo naj se popravi ograja na mostu v  
               zaselku »Konče«, ki je odlomljena
           
            e/ vložilo se je tožbo zaradi vrnitve nepremičnine v posest
                Predsednica nas je seznanila, da  je Odvetnica Hilda Pipan na pobudo KS vložila  
                tožbo za vrnitev nepremičnine – trgovina v Kulturnem domu, katero si prilašča 
                podjetje Mercator
 
            f/ za potrebe prireditev smo pridobili ponudbe za plastične okrogle mize
               Soglasno je bil sprejet sklep: naroči se 15 miz fi 80cm
              
              g/ prejeli smo pobudo, da se poreže oz uredi ciprese na pokopališču
                  obiskovalce moti, ker ovirajo prehod. Zadevo smo si ogledali in ugotovili, da je  
                  nujno potrebno, da se nekaj ukrene ker poleg tega , da ovirajo prehod tudi 
                  povzročajo škodo na vežici, ki se nahaja v sredini pokopališča (dviguje tla v 
                  vežici in povzroča razpoke v stenah) 

              h/ prejeli smo pogodbo za muzejsko sobo, katero se podaljša
                  i/ Predsednica nas je obvestila, da so v noči na 9.3.2026 pokradli bakrene žlebove na  
                      objektu Stara šola – zadeva je bila predana v obravnavo Policijski postaji Nova Gorica
                 j/ prejeli smo pobudo vaščanov zaselka Lepenje, da se uredi propust čez potok Lepenjšček, 
                     zaradi prehoda na parcele in dostopa do hiš.
                     Sklep : svet KS podpira pobudo, ki je bila poslana na MONG s strani krajanov Šempasa
                 k/ Predsednica nas je obvestila, da je bil 25.3.26 sestanek na nogometnem igrišču glede 
                      ureditve kanalizacije, ki poteka iz Nove vasi čez nogometno igrišče. Ugotovilo se je, da je 
                      potrebno sanacije, ker ob večjih deževjih poplavlja.



Seja je bila zaključena ob  21.45 uri.

Sejo je vodila predsednica sveta KS Šempas Barbara Kante

Zapisnik napisala: Vilma Volk  
              
                                                                                                          Barbara Kante
                                                                                                   Predsednica KS Šempas

